57-ամյա Արմեն Կառլենի Ադամյանը 2017 թվականի հոկտեմբերի 31-ին ժամը 14:50, ընդունվել է «Սուրբ Գրիգոր Լուսավորիչ» ԲԿ-ի շտապօգնության եւ վերակենդանացման բաժանմունք: Հիվանդը ընդունվել է արգելակված, մթագնած գիտակցությամբ, ուղեղի արյան շրջանառության խանգարման նախանշաններով՝ արյան ճնշման բարձրացում, հիպերգլիկեմիկ վիճակ: Կատարվել են անհրաժեշտ բոլոր հետազոտությունները, տարվել է դինամիկ հսկողություն ու բուժում, նյարդաբանի զննում: Բացասական դինամիկայի առկայության պատճառով էլ կատարվել է գլխուղեղի համակարգչային տոմոգրաֆիա (КТ) հետազոտություն՝ ժամը 21:01-ին, այսինքն՝ հիվանդի ընդունվելուց 6 ժամ անց: